Čo sa myslí pod pojmom druh certifikátu?
Certifikáty môžu byť vytvorené pre určité účely, napr. podpisovanie, šifrovanie, autentifikáciu a pod. Napríklad certifikáty S/MIME (rozšírenia Secure Multi-Purpose Internet Mail Extensions) sa používajú na podpisovanie a šifrovanie emailov, certifikáty SSL (Secure Sockets Layer) sa používajú na autentifikáciu na báze webu, certifikáty VPN (Virtual Private Network) sa používajú na ochranu komunikácie z jedného počítača na druhý po sieti.

Čo je užívateľský druh certifikátu?
Ak si zvolíte vytvoriť užívateľský druh certifikátu, môžete špecifikovať súbor (šablónu), ktorý určuje presnú podobu certifikátu. Použitím certifikačného asistenta môžete vytvoriť svoju vlastnú šablónu na vytvorenie certifikačnej autority (CA). Šablóna je k dispozícii, keď sa vytvorí CA. Šablóna certifikačného asistenta je súbor s príponou .certAuthorityConfig a je umiestnený v „~/Knižnica/Application Support/Certificate Authority/“.

Čo sa myslí pod pojmom Povoliť použitie iných ako predvolených hodnôt?
Štandardné nastavenia sú predvolené hodnoty pre novú digitálnu identitu, ktoré už certifikačný asistent používa. Štandardné nastavenia môžete potlačiť ďalším špecifikovaním vlastných nastavení pre vytvorenie vlastnej užívateľskej identity.